Jy luister na die dak se gekraak en dink aan inbrekers en rowers. Jy wil huil oor plaasmoorde en plakkershutte wat afbrand, en dan is jy weer terug by jou eie skete. Skakel jou leeslamp aan, lees Romeine 8 en kry ’n bietjie perspektief. Al hierdie goed wat pla, die skewe beelde van God se sorg en genade, kom nie van God af nie. Hy het ons nie as verloorders geskape nie, Hy maak ons oorwinnaars in elke omstandigheid omdat Hy ons in Jesus liefhet.
In vandag se Allegaartjie bring ons vir jou die tweede deel van ons gesprek met die besonderse Viljoen-gesin en ons gesels met Amira Willighagen oor die speelpark wat sy aan kinders geskenk het.
Dan is daar ook ’n resep vir ’n geroosterde neute- en sademengsel wat baie veelsydig is. Dit kan ’n peuselhappie wees of met ongegeurde jogurt en vars appel geniet word. Dis ’n lekker ontbyt vir mense wat nie vroegoggend al wil of kan eet nie. Of sit dit sommer as ‘n geurige nagereg voor, want die kombinasie van soeter speserye, vars appel en die jogurt is altyd heerlik. Dit kan ook in groter hoeveelhede gemaak en in ‘n lugdigte houer gebêre word.
Plaas maalvleis in ’n groot mengbak en breek met ’n groot vurk uitmekaar. Voeg orige bestanddele, behalwe die olie, by en meng goed deur, gebruik sommer jou hande.
Verhit intussen helfte van die olie oor matige hitte in ’n groot braaipan (’n AMC 24 cm Chef’s Pan werk uitstekend). Verbruin die frikkadelle in sarsies, aan beide kante tot goudbruin, maar nog nie gaar nie.